સિમ્પથીની વાત પરથી યાદ આવ્યું, તમે ‘નાર્કોસ’ જોઈ છે? ‘નેટફ્લિક્સ’ની વેબ સિરીઝ? ‘નાર્કોસ’ એ વિશ્વના સૌથી ડેન્જરસ એવા કોલમ્બિયન ડ્રગ માફિયા પાબ્લો એસ્કોબારની બાયોગ્રાફિકલ વેબ સિરીઝ છે. દુનિયામાં એના જેટલું ડ્રગ કોઈએ સ્મગલ નહીં કર્યું હોય. પાર વિનાની હિંસાઓ ને સ્ત્રીઓ સાથે સંબંધો… છતાં એના પરિવારની સ્થિતિ અને એની માનસિક સ્થિતિ વિશે એ સિરીઝમાં જોઈએ તો આપણને એસ્કોબાર પ્રત્યે પણ સિમ્પથી થવા માંડે… દરઅસલ, ગમે તેવા નઠારા માણસની થોડીક પણ સંવેદનશીલ બાજુ આપણને બતાવવામાં આવે એટલે તરત જ આપણને એના પ્રત્યે સોફ્ટ કોર્નર થાય તે સિનેમા-સ્ટોરીટેલિંગનો નિયમ છે. એટલે ‘સંજુ’ એમાં કંઈ પહેલી કે નવી વાત નથી.